Hodgson tror de hadde scoret med Rooney på laget
Det har dratt seg til i toppen av kvalifiseringsgruppe H. England har 16 poeng etter uavgjort i Kiev i går kveld, motstander Ukraina har 15 poeng. Det samme har miniputtnasjon Montenegro. Alle har tre seirer, men det er bare England som ikke har tapt ennå i gruppe H.- Vi har mistet syv spillere fra laget fra første kamp, så jeg tror vi må være mer enn fornøyd med dette resultatet. Vi oppnådde dette resultatet uten å måtte takke flaksen, sier landslagssjef Hodgson etter møtet med Ukraina i følge BBC. Landslagssjefen innrømmer at han savnet Manchester Uniteds Wayne Rooney og Liverpools Daniel Sturridge. Begge er ute med skader. - Det var antageligvis et rettferdig resultat. Jeg syns vi hadde god kontroll i andre omgang. Hvis vi hadde hatt Daniel Sturridge eller Wayne Rooney tilgjengelig, så hadde vi kanskje fått ett mål, sier Hodgson.Englands midtstopper Phil Jagielka er godt fornøyd med å lede gruppa med to kamper igjen å spille. - Bare tiden vil vise om dette er et godt resultat. Vi hadde elsket å vinne, så vi kunne markert oss skikkelig i gruppa. Men det er fortsatt i våre hender, og det er to kamper igjen, sier Phil Jagielka i følge BBC. England har igjen Montenegro og Polen hjemme før VM-kvalifiseringen er over. Neste kamp er Montenegro 11. oktober.
(Ukraina - England 0-0) Englands landslagssjef Roy Hodgson tror de hadde scoret, og vunnet, om Wayne Rooney eller Daniel Sturridge hadde vært på banen mot Ukraina.